Document ID: 32011D0299

PADOMES LĒMUMS 2011/299/KĀDP
(2011. gada 23. maijs),
ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 29. pantu,
tā kā:
(1)
Padome 2010. gada 26. jūlijā pieņēma Lēmumu 2010/413/KĀDP, ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (1).
(2)
Lēmuma 2011/413/KĀDP II pielikumā iekļautais personu un vienību saraksts, uz kurām attiecina ierobežojošos pasākumus, būtu jāpapildina ar jaunām personām un vienībām.
(3)
Būtu jāgroza ieraksti attiecībā uz dažām personām un vienībām, kas iekļautas Lēmuma 2010/413/KĀDP II pielikumā.
(4)
Attiecībā uz Ali Akbar Salehi kungu būtu jāaptur ceļošanas ierobežojumu piemērošana.
(5)
Lēmums 2010/413/KĀDP būtu attiecīgi jāgroza,
IR PIEŅĒMUSI ŠO LĒMUMU.
1. pants
Lēmuma 2010/413/KĀDP 26. pantam pievieno šādu punktu:
“4. Lēmuma 19. panta 1. punkta b) apakšpunktā minētie pasākumi, ciktāl tie attiecināmi uz Ali Akbar Salehi kungu, tiek apturēti.”
2. pants
Šā lēmuma I pielikumā uzskaitītās personas un vienības pievieno sarakstam, kas iekļauts Lēmuma 2010/413/KĀDP II pielikumā.
3. pants
Lēmuma 2010/413/KĀDP II pielikumā esošos ierakstus par šādām personām un vienībām -
1)
Ali Akbar Salehi kungs;
2)
Iran Centrifuge Technology Company (pazīstams arī kā TSA or TESA);
3)
Aizsardzības un bruņoto spēku loģistikas ministrija (MODAFL);
4)
Research Institute of Nuclear Science and Technology (pazīstams arī kā Nuclear Science & Technology Research Institute),
aizstāj ar ierakstiem, kas izklāstīti šā lēmuma II pielikumā.
4. pants
Šis lēmums stājas spēkā tā pieņemšanas dienā.
Briselē, 2011. gada 23. maijā

Labels: 3
18
5
11